Nafarroako Parlamentuko Mahaiak, 2021eko apirilaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ramón alzórriz Goñi jaunak aurkeztutako gaurkotasun handiko galdera, Kontuen Ganberak eta Erantzukizun Fiskaleko Agintaritza Independenteak egindako txostenei buruzkoa, pandemiaren ingurukoa bata eta gardentasun fiskalaren gainekoa bestea.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2021eko apirilaren 19an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioaren eledun Ramón Alzórriz Goñi jaunak, Legebiltzarreko Erregelamenduak ezarritakoaren babesean, gaurkotasun handiko honako galdera hau egiten du, Nafarroako Gobernuko lehendakariak 2021eko apirilaren 22ko Osoko Bilkuran ahoz erantzuteko.

Iragan astean bi txostenen berri izan genuen: bata, Kontuen Ganberak pandemiari buruz egina, eta bestea, berriz, Erantzukizun Fiskaleko Agintaritza Independenteak gardentasun fiskalari buruz egina. Bi txosten horiek erakusten dute Nafarroako Gobernuak arlo horietan egindako kudeaketa ona dela erakunde independenteen ustez, are gehiago pandemia bezalako garai katramilatsu honetan.

Nafarroako Gobernuko lehendakariak zer balorazio egiten du txosten horien konklusioez eta txostenek erakusten duten gobernu-jardunaz?

Iruñean, 2021eko apirilaren 18an

Foru parlamentaria: Ramón Alzórriz Goñi